કોંગ્રસ અને પાસ વચ્ચે જે રીતે અનામતના મુદ્દે બેઠકો ચાલી છે અને બાંભણિયાના અલ્ટિમેટમ બાદ રવિવારે ફરી એક વાર અનામતના મુદ્દે કોંગ્રેસ પોતાનુ વલણ સ્પષ્ટ કરે એવી શક્યતા છે. આ બેઠક માટે કોંગ્રેસે પાસના આગેવાનોને મિટિંગ માટે આમંત્રણ પણ આપ્યું છે. બીજી બાજુ, કોંગ્રેસના ઉમેદવારોની યાદી જાહેર થવાની પણ શક્યતા છે, ત્યારે હવે આ મંત્રણામાં પાટીદારોને અનામતના મુદ્દે શું મળે છે તેની પણ ચર્ચા થઈ રહી છે. પાસ અને કોંગ્રેસ નેતાઓની અત્યાર સુધી માત્ર બેઠકો જ થઈ છે અને હજુ સુધી કોઈ નક્કર નિર્ણય લેવામાં નથી આવ્યો. આ કારણે પાસના અગ્રણીઓ થોડા રોષમાં પણ છે.